
        
          ΕΝΗΜΕΡΩΣΗ ΓΙΑ ΤΗ ΔΙΑΧΕΙΡΙΣΗ ΤΩΝ ΠΡΟΣΩΠΙΚΩΝ ΔΕΔΟΜΕΝΩΝ 

Αγαπητοί γονείς & κηδεμόνες,

Εμείς, στον Δήμου Καισαριανής, με έδρα Βρυούλων & Φιλαδελφείας λαμβάνουμε σοβαρά υπόψη την ιδιωτική σας ζωή και θα χρησιμοποιήσουμε τα προσωπικά σας στοιχεία μόνο για τη διατήρηση του αρχείου μας, ώστε να σας παρέχουμε με το καλύτερο τρόπο τις υπηρεσίες μας. 
  Στα προσωπικά δεδομένα που αποθηκεύουμε, τα οποία είναι τα ελάχιστα και αναγκαία για την εγγραφή και τη συμμετοχή των παιδιών σας στο Βρεφονηπιακό/Παιδικό Σταθμό μας, έχετε πάντα δικαίωμα πρόσβασης.Μπορείτε να αναζητήσετε τα προσωπικά σας δεδομένα, να λάβετε αντίγραφο από την αίτηση εγγραφής σας κλπ. 
   Επίσης έχετε δικαίωμα να διορθώσετε ή και να διαγράψετε προσωπικά δεδομένα δικά σας ή του παιδιού σας (εκτός από τις περιπτώσεις που, είτε ο νόμος, είτε το δικό σας συμφέρον ως δημότες και πολίτες του κράτους, επιβάλει να μη διαγραφούν από τα αρχεία και τις βάσεις δεδομένων μας). 
  Ειδικότερα, όσον αφορά στη διαγραφή των προσωπικών σας δεδομένων, αυτή δεν είναι δυνατή πριν την ολοκλήρωση της φοίτησης των παιδιών σας στο σταθμό μας ή την αποχώρησή τους για οποιοδήποτε λόγο. Τα προσωπικά δεδομένα σας, όπως και των ανηλίκων παιδιών σας πρέπει να είναι ασφαλή, αλλά και ακριβή, οπότε θα πρέπει να μας ενημερώνετε κάθε φορά που προκύπτει κάποια αλλαγή σε αυτά. 
   Για δική σας προστασία και προς αποφυγή παρεξηγήσεων, δεν μπορούμε να δίνουμε προσωπικά γονέων σε άλλους γονείς. Σε περίπτωση που θέλετε να επικοινωνήσετε με συμμαθητές των παιδιών σας, μπορείτε να στέλνετε τη δική σας πρόσκληση με τα στοιχεία σας και εμείς να τα δίνουμε στο γονιό που σας ενδιαφέρει, ώστε να επικοινωνήσει μαζί σας.
   Επειδή ο παιδικός αποτελεί έναν από τους βασικούς χώρους δημιουργίας αναμνήσεων τόσο για εσάς όσο και για τα παιδιά, οι δράσεις, εκδηλώσεις, γιορτές, ενδέχεται να απαθανατίζονται(φωτογραφίες&βίντεο) ώστε να λαμβάνετε αντίγραφα. Καθώς στη διάρκεια της χρονιάς, γίνεται φωτογράφιση για τη δημιουργία ενθυμίων τάξης.
   Επίσης, μπορείτε να επικοινωνείτε, σε περίπτωση καταγγελίας ή παραπόνου σχετικά με τα ανωτέρω , με την Ελληνική Εποπτική  Αρχή στην ηλεκτρονική διεύθυνση www.dpa.gr, καθώς επίσης και στη διεύθυνση Λεωφ.Κηφισίας 1, Αθήνα.
   Σε συνέχεια των ως άνω , δηλώνω ότι έχω ενημερωθεί πλήρως για τους όρους της επεξεργασίας των προσωπικών μου δεδομένων κατά τις επιταγές του Κανονισμού ΕΕ(2016/679) και ότι ελεύθερα, ρητά με πλήρη επίγνωση παρέχω τη συγκατάθεσή μου για την επεξεργασία των προσωπικών μου δεδομένων.


                                                   Έλαβα γνώση
…../…../2023
Ο γονέας/κηδεμόνας

…………………………………………………….
*το παρόν έγγραφο επισυνάπτεται υπογεγραμμένο μαζί με την αίτηση εγγραφής

